**Torsten Kreuger**, født 17. juni 1884 i Kalmar, død 12. oktober 1973 i Genève, Sveits, var en svensk industrialist, bankmann og aviseier. Han ble utdannet til sivilingeniør ved Chalmers i Gøteborg. Torsten Kreuger var bror til Ivar Kreuger (1880-1932). I 1932 ble han dømt til et års straffarbeide for de uregelmessigheter som han ble ansett å ha begått som administrerende direktør for Högbroforsens Industri AB som i 1920 hadde blitt overtatt av holdingselskapet Kreuger & Toll og som etter Ivar Kreugers død i 1932 i forbindelse med Kreugerkraschet ble slått konkurs.

Familie
-------

Han var sønn av Ernst August Kreuger og Jenny Emelie Forssman. Han var gift tre ganger: (1) med Elsa Anne Cecilia Tamm (av friherreetten Tamm), (2) med Mary Wilhelmina (Mimmi) Nobel, og (3) med Diana Blanchefleur Hedberg.

Med Elsa Tamm fikk han en sønn, Carl Kreuger, født 1914 og tre døtre: Britta født 1916, Disa født 1920 og Inga født 1922.
Med Diana Blanchefleur Hedberg fikk han tre sønner , Björn Kreuger, John Kreuger og Sten Kreuger

De første årene innen fyrstikkindustrien
----------------------------------------

På oppdrag av sin far og farbror bygde han opp Kalmar tändsticksfabrik 1905 som han var sjef for frem til 1912 da AB Kalmar-Mönsterås Tändsticksfabrik ble stiftet på Ivar Kreugers initiativ. Torsten ble utsett til å være administrerende direktør (VD) for det ny selskapet, men han innehadde den posten bare et år frem til at selskapet gikk inn i AB Svenska Förenade Tändsticksfabriker som ble stiftet i 1913, hvor Kreuger overtok posten som administrerende direktør. Han var også sjef for maskinfabrikken Siefwert & Fornanders Eftr. som ble kjøpt opp av broren, Ivar Kreuger i 1914. Omkring 1914 forlot han sin brors forretningsgruppe og flytter opp til Stockholm for å innlede en ny karriere utenfor fyrstikkindustrien som han hadde bygget opp, en forretningsgruppe rundt holdingselskapet Industri AB Standard. I 1917 ansatte han Hjo Bank.

På 1920-tallet medvirket han sporadisk i Ivar Kreugers oppbygging av sitt fyrstikkimperium, blant annet ved å gjennomføre fyrstikkmonopolet i Polen 1922-25 og grunnla Amerikanska banken i Warszawa. Han og broren hadde en stor finansiell innflytelse i Polen, Finland, Latvia, Litauen, Danzig, Tsjekkoslovakia, Østerrike, Ungarn og Romania, og var i noen år polsk generalkonsul i Stockholm. 

1925 anskaffet Torsten Krüger øya Blå Jungfrun, som han senere donerte til staten for å omdanne øya til nasjonalpark. Han ervervet Häringe slott i Västerhaninge og bodde der fra 1920 og fra 1930-tallet på Villa Ekudden i Djurgården i Stockholm.

Torsten Kreugers egen forretningsvirksomhet
-------------------------------------------

Fra 1928 virket Torsten Kreuger på heltid i Stockholm der han innrettet seg på bankvirksomhet, industri og avisutgivelse. Fra 1927 eide han Stockholms Dagblad, Stockholms-Tidningen og Aftonbladet. For avisene bygde han Citypalatset på Norrmalmstorg i 1933. I 1928 ervervet han aksjemajoriteten i Sydsvenska banken med sete i Malmö, men det måtte han gi fra seg i 1935. Banken hadde gjennom et holdingselskap betydelig interesser i blant annet Munksjö, Fiskeby, Tidaholms bruk, Svenska Järnvägsverkstäderna (ASJ) og ASEA.

På 1930-tallet forsøkte han å kreve eiendomsretten til Svenska Dagbladet gjennom sin aksjemajoritet der, men lykkes ikke. Fra 1943 
eide han også Västernorrlands Allehanda.

På slutten av sitt liv var han bosatt i Genève.

Referanser
----------

1. 1 2 3 4   Svenskt biografiskt lexikon, «Torsten Kreuger», Svensk biografisk leksikon-ID 11762[Hentet fra Wikidata]
2. 1 2   Munzinger Personen, Munzinger IBA 00000004731, besøkt 9. oktober 2017[Hentet fra Wikidata]
3. 1 2   Autorités BnF, BNF-ID 16680358t[Hentet fra Wikidata]
4. ↑   Nationalencyklopedin, NE.se-ID torsten-kreuger, besøkt 9. oktober 2017[Hentet fra Wikidata]
5. ↑   Stig Jägerskiöld, «Torsten Kreuger», side(r) 552, Svensk biografisk leksikon-ID 11762, del av Issue 21 (1975-1977), besøkt 24. januar 2017[Hentet fra Wikidata]
6. ↑   The Peerage person ID p10429.htm#i104282, besøkt 7. august 2020[Hentet fra Wikidata]
7. ↑   Issue 21 (1975-1977), «Kreuger, släkter», Svensk biografisk leksikon-ID 11755, side(r) 537, besøkt 24. januar 2017[Hentet fra Wikidata]
8. ↑   The Peerage[Hentet fra Wikidata]
9. ↑   Vem är det 1967, side(r) 584[Hentet fra Wikidata]
10. ↑   Svenskagravar.se, «Kreuger, Torsten», besøkt 13. juni 2017[Hentet fra Wikidata]

Kilder
------

* Artikel om Torsten Kreuger i *Svenskt Biografiskt Lexikon* (Band 21)
* Nationalencyklopedin

|  |  |
| --- | --- |
| Oppslagsverk/autoritetsdata | Svenskt biografiskt lexikon **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** Munzinger (iba)
 |